
 Hej jeg er en pige på 12 år.  

jeg ville gerne hjælpe min veninde, hun går i min parallel klasse, har ingen gode venner i hendes klasse, hun føler hun bliver mobbet. hendes "venner" i hendes klasse siger hun ikke må lege med mig og mine venner, som også er hendes venner.   

  
Hvad kan jeg gøre for at hjælpe hende? 
Min veninde føller at hun bliver mobbet
=======================================



Hey du! :) 


Hvor er det stærkt
af dig, at du på den her måde søger råd til at hjælpe din veninde, som lyder
til virkelig at stå i en svær situation. 


Jeg tænker, at først
og fremmest har din veninde brug for, at du står klar med kram og et lyttende
øre, når hun har brug for det. Du kan ikke tage hendes kampe, men når hun har
brug for at komme af med nogle frustrationer, få noget opbakning og forståelse,
så kan du være der for hende. 


Du skriver, at hun
føler dig decideret mobbet, og i det tilfælde, så tænker jeg, at det er
vigtigt, at der er nogle voksne, som ved hvordan din veninde går rundt og har
det. Helt konkret, så tænker jeg på hendes forældre eller klasselærer, så de
kan hjælpe med at forbedre situationen for din veninde, så hun ikke skal gå
længere og have det dårligt. Derfor vil jeg råde dig til at snakke med din
veninde omkring, at hun burde fortælle en voksen det. Du kan foreslå hende, at
du gerne vil være der for hende som opbakning, hvis hun har brug for det. Jeg
synes i hvert fald ikke, at I skal gå alene med det. 


Jeg håber, at mit
svar kunne hjælpe dig :) Al held og lykke til dig og din veninde :)


VH.


Gustav

 

Kære
dig,


Din veninde er rigtig heldig, at
hun har en som dig, der bekymrer sig om hende. Det ville helt sikkert også
hjælpe hende at høre, du har skrevet ind til os, at du har taget hende alvorligt
og gjort noget for at det skal ændre sig. 


Du kunne måske spørge hende, hvad
hun sætter pris på i et venskab og på den måde hjælpe hende med at indse, at de
venner hun har nu ikke er gode for hende. Det er altid godt at snakke om, hvad
kammeratskab er og hvordan man bør behandle hinanden, så alle er enige om at
man taler pænt, ikke holder nogen udenfor osv. 


Derudover vil jeg foreslå at du
snakker med hende om at snakke med en voksen, der kan hjælpe jer med at
håndtere mobning, for det er på ingen måde okay. Det kan enten være din lærer,
hendes lærer, hendes forældre eller dine forældre, der så kan gribe ind og
lægge en plan sammen med jer om hvad der skal ske fremover. 


Måske kan dig og dine veninder
invitere hende hjem efter skole, hvor I bare har en rigtig hyggedag, så hun kan
mærke at hun ikke er alene? Held og lykke med det,


Mvh Sofie 

 